8. Opfølgende kommunalt tilsyn på [adresse] efter høring (Åben)
Tidl. politisk behandling BY, 27.09.22, pkt. 9
Forventet sagsgang
Høring, SS-U, ØK, BY
Lovgrundlag
Serviceloven § 151
SAGENS INDHOLD
Byrådet præsenteres i denne sag for det opfølgende tilsyn, som Favrskov Kommune 
har udført på [adresse] i Hinnerup. Byrådet skal tage stilling til de 
indsatser, der foreslås iværksat som opfølgning på tilsynet. Tilsynsrapporten og 
oversigt over de planlagte opfølgende indsatser har været i høring i Ældrerådet forud 
for den politiske behandling.
Dette tilsyn er en opfølgning på tilsynet foretaget 3. maj 2022, hvor plejecentret modtog vurderingen ”mindre 
tilfredsstillende”. På den baggrund besluttede Byrådet 27. september 2022, at der skulle gennemføres et 
fornyet tilsyn på [adresse].
Det kommunale tilsyn omfatter observationer, interviews og samtaler med borgere, pårørende, 
medarbejdere og ledere på [adresse] samt gennemgang af borgernes journaler baseret på 
stikprøver. Den tilsynsførende vurderer, om Plejecenter Nanni Bech lever op til gældende lovgivning, 
Favrskov Kommunes værdighedspolitik og kvalitetsstandard, samt om medarbejderne fremstår fagligt 
reflekterende med fokus på omsorgen i plejen af borgerne.
På baggrund af tilsynet kategoriseres resultatet heraf som:

Meget tilfredsstillende

Tilfredsstillende

Mindre tilfredsstillende

Ikke tilfredsstillende.
Det opfølgende tilsyn har til formål at vurdere, om der efter fem måneder kan ses forbedringer på baggrund 
af den handleplan, som blev udarbejdet efter det seneste tilsyn.
Det opfølgende tilsyn blev gennemført 25. oktober 2022 af den tilsynsansvarlige på ældreområdet og blev 
kategoriseret ”Tilfredsstillende”. Bedømmelsen tilfredsstillende opnås, når forholdene kan karakteriseres 
som tilstrækkelige, og hvor der er konstateret mangler, som vil kunne afhjælpes ved en målrettet indsats. 
Tilsynet havde særlig opmærksomhed på effekten af de indsatser, der blev iværksat efter tilsynet 3. maj 
2022.
Nedenfor præsenteres hovedkonklusionerne fra det opfølgende tilsyn. Konklusionerne er opdelt på de fire 
områder, som tilsynet konstaterede mangler indenfor ved tilsynet i maj.
At finde løsninger for at tiltrække og fastholde medarbejdere med de rette faglige kompetencer
Den aktuelle status er, at ledelsen har fokus på at skabe de rette rammer for medarbejdernes arbejde med 
det formål at skabe overblik og struktur. Fx gennemføres et kort dagligt morgenmøde på tværs af klyngerne 
[adresse]: EMN-2021-01298
Dok-ID: 3444325
Sagsbehandler: gila
Byråd
20. december 2022  15:00
for at sikre overblik over, hvor medarbejderne kan hente hjælp fra en anden klynge. Der er samtaler med 
nuværende medarbejdere i forhold til ønsker til vagtplanen, timetal mv. 
At øge indsatsen for oplæring og vejledning til faste afløsere
Den aktuelle status er, at ledelsen har fokus på at øge fagligheden generelt i medarbejdergruppen. Fx har 
der været samtaler med alle faste afløsere om deres behov for oplæring og vejledning, der er fast 
undervisning for ufaglærte medarbejdere en gang om ugen, og i november måned vil der være en uge med 
fokus på og undervisning i medicinhåndtering ud over den løbende undervisning.
Tilsynet konstaterer desuden, at der siden tilsynet i maj er rettet øget ledelsesmæssigt fokus på 
samarbejdet med de pårørende. Fx inviteres der nu hver 6. uge, som et nyt tiltag, til dialogkaffe med de 
pårørende med udgangspunkt i emner, som de pårørende ønsker at drøfte. Endvidere afholder 
gruppelederen hver anden uge møde med formanden for bruger- og pårørenderådet for at skabe en tæt 
kontakt mellem rådet og plejecentrets ledelse.
At øge indsatsen i forhold til kompetenceudvikling og udfyldelse af medarbejdernes individuelle 
kompetenceskemaer
Den aktuelle status er, at ledelsen har oprettet kompetenceskemaer for alle medarbejdere, og 
medarbejderne oplæres i opgavespecifikke og borgerspecifikke kompetencer. Tilsynet konstaterer, at der 
fortsat er behov for at arbejde videre med kompetenceudvikling, og sikre, at alle medarbejderes 
kompetenceskemaer er fyldestgørende og opdaterede.
At skærpe fokus på, at kvittering for leverede ydelser (plejeopgaver, medicin m.m.) sker tidstro, og at der 
sker en opfølgning inden medarbejderen går hjem
Den aktuelle status er, at der er gennemført undervisning i kvittering for ydelser samt opfølgning på 
indsatsen. Alle journaler er gennemgået med henblik på korrekt dokumentation og kvittering for ydelser.
VURDERING
Social og Sundhed vurderer, at ældreområdets ledelse, herunder den nye leder af Plejecenter 
Nanni Bech, har greb om problemstillingerne og er godt i gang med at implementere handleplanen efter 
sidste tilsyn. Social og Sundhed er tilfreds med den udvikling, der er konstateret i tilsynsrapporten. Samtidig 
er der opmærksomhed på, at der fortsat skal arbejdes med indsatserne – særligt i forhold til at nedbringe 
vikarforbruget og øge antallet af faglærte medarbejdere.
Social og Sundhed bemærker endvidere, at der i lighed med tilsynet i maj 2022 er tale om 
opmærksomhedspunkter, der vedrører den interne organisering og ikke den oplevede tilfredshed eller 
kvalitet hos beboerne.
Social og Sundhed er enig i tilsynets vurdering af, at der fortsat er et højt vikarforbrug, og at der skal 
arbejdes målrettet med at nedbringe dette samt at øge antallet af faglærte medarbejdere. Udover de tiltag, 
som bemærkes af tilsynet, er der iværksat hyppige møder med vagtplanlæggerne for at sikre, at faglige 
kompetencer er til stede i alle vagtlag. For at understøtte dette implementeres der i løbet af november en 
digitalt tilgængelig bemandingsplan, der sikrer, at der til enhver tid er de rette medarbejderkompetencer til 
stede, og som viser, hvor på plejecenteret de findes. Desuden er det blevet fast praksis, at brug af vikarer 
aftales med nærmeste leder. Som følge af lukningen af korttidsafsnittet på [adresse] (jf. budgetaftale 
2023-26) overflyttes seks medarbejdere til plejecenteret, hvilket vil øge andelen af fast og faguddannet 
personale. Social og Sundhed vurderer på den baggrund, at de igangsatte indsatser kan mindske forbruget 
af vikarer, øge antallet af faste faguddannede medarbejdere og give en højere kvalitet i plejen. Der vil 
fremadrettet løbende følges op på, at indsatserne gennemføres, og om de skaber den fornødne effekt.
Social og Sundhed deler tilsynets vurdering af, at der er behov for fortsat at arbejde videre med 
kompetenceudvikling, og sikre, at alle medarbejdernes kompetenceskemaer er fyldestgørende og 
opdaterede. Udover de tiltag, som bemærkes af tilsynet, er der udarbejdet en ny procedure for introduktion 
af nyansatte for at sikre det faglige niveau og kvalitet i plejen. Ved introduktionen bliver kompetenceskemaet 
gennemgået, og ved MUS-samtaler laves der opfølgning på, at alle medarbejderes kompetenceskemaer 
er fyldestgørende og opdaterede. Den løbende undervisning i medicinhåndtering og dokumentation 
fastholdes, og der afholdes derudover kurser, der fokuserer på samarbejde med pårørende og det interne 
samarbejde på arbejdspladsen. Social og Sundhed vurderer, at de igangsatte indsatser kan forbedre 
kompetenceudviklingen samt sikre opdaterede og fyldestgørende kompetenceskemaer.
Social og Sundhed har sendt tilsynsrapporten til høring hos Ældrerådet i perioden 15. – 21. november. 
Høringssvaret er vedlagt som bilag.
Ældrerådet bemærker med tilfredshed, at der er rettet ledelsesmæssigt fokus på de punkter i handleplanen, 
som det første tilsyn pegede på. Ældrerådet bakker op om de igangsatte indsatser.  
ØKONOMI
Sagen har ingen direkte økonomiske konsekvenser.
INDDRAGELSE
Tilsynsrapporten har været i høring hos Ældrerådet.
INDSTILLING
Direktøren for Social og Sundhed indstiller til Byrådet:
1.
At tilsynsrapporten fra det ekstraordinære tilsyn på [adresse] tages til efterretning.
2.
At indsatserne i notatet ”Opfølgning på det ekstraordinære kommunale tilsyn på [adresse] 
Nanni Bech 2022” godkendes. 
BESLUTNING
Social- og Sundhedsudvalget, 6. december 2022:
Fraværende: Ingen
Indstilles godkendt.
Økonomiudvalget, 13. december 2022:
Fraværende: Ingen
Indstilles godkendt.
Byrådet, 20. december:
Fraværende: Philip Skov og Dennis Andreasen
Godkendt.
Bilag
1.
Tilsynsrapport Plejecenter Hinneruplund 25. oktober 2022 (3449587)
2.
Opfølgning på det kommunale tilsyn på [adresse] 25. oktober 2022 (3446556)
3.
Høringssvar fra Ældrerådet 18. november 2022 (3457593)
